যৌন পরিপক্বতা
যৌন পরিপক্কতা বা যৌন বয়ঃপ্রাপ্তি () বলতে সেই দশা বা বয়সকে বোঝায়, যখন কোন প্রাণী যৌন প্রক্রিয়ায় বংশবৃদ্ধি বা প্রজনন করার জন্য দৈহিক ও মানসিকভাবে পূর্ণতা লাভ করে। প্রচলিত ভাষায় একে "প্রাপ্তবয়স্ক হওয়া" বলা হয়। মানব প্রজাতির যৌন পরিপক্কতা তৈরী হওয়ার প্রক্রিয়াকে বয়ঃসন্ধি নামে নামকরণ করা হয। সাধারণত ছেলেদের ক্ষেত্রে ১০ এবং মেয়েদের ক্ষেত্রে ৯ বছরের পর থেকেই এসব পরিপক্কতা আরম্ভ হয়
অকাল বীর্যপাত
অকাল বীর্যপাত বা দ্রুতস্খলন হলো যৌনসঙ্গমকালে পুরুষের দ্রুত বীর্যপাত যাকে ইংরেজিতে বলা হয় প্রিম্যাচিওর ইজ্যাকিউলেইশন। এটি একটি সাধারণ যৌনগত সমস্যা। কিছু বিশেষজ্ঞের মতে প্রতি তিনজন পুরুষের মধ্যে একজনকে এ সমস্যায় আক্রান্ত হতে দেখা যায় । স্ত্রী যোনীতে পুরুষাঙ্গ প্রবেশের পর অঙ্গ চালনার পরিণতি হিসেবে বীর্যপাত হয়ে থাকে। যোনীতে লিঙ্গ প্রবেশের সময় থেকে বীর্যপাত অবধি সময়কে বলা হয় বীর্যধারণ কাল। কতক্ষণ অঙ্গচালনার পর বীর্যপাত হবে তার কোন সুনির্দ্দিষ্ট বা আদর্শস্থানীয় সময় নেই। পুরুষে পুরুষে, বয়সের তারতম্যে বা পরিবেশভেদে বীর্যধারণ ক্ষমতা বিভিন্ন হতে দেখা যায়। তবে নিয়মিত যদি যোনীতে লিঙ্গ প্রবেশের পূর্বে বা অব্যবহিত পরেই অপ্রতিরোধ্যভাবে বীর্যপাত হয়ে যায় তবে তা দ্রুতস্খলন সমস্যা হিসেবে বিবেচিত হবে। এটি একটি যৌনসমস্যা কেননা এর ফলে পুরুষ প্রযোজনীয় সময় ধরে অঙ্গচালনার সুখ থেকে বঞ্চিত হয়। অপর দিকে অকাল বীর্যপাতের দরূণ পুরুষাঙ্গ নেতিয়ে পড়ে বলে অঙ্গ চালনা আর সম্ভব হয় না যার ফলে স্ত্রীর চরমানন্দ লাভের আগেই সঙ্গমের সমাপ্তি হয়।